Video Featurette “F9” Tunjuk Kesan Praktikal Yang Luar Biasa
Anda tertanya-tanya bagaimana kesan khas dibuat dalam filem yang penuh aksi F9? tonton video ‘featurette’ terbary F9 dibawah, yang memaparkan kesan pratikal yang cukup luar biasa sehingga membuatkan anda merasa kagum!.  Dalam F9, Dom Toretto lakonan Vin Diesel menjalani kehidupan yang tenang di luar grid bersama Letty dan anaknya, Brian, tetapi mereka tahu bahawa bahaya selalu mengancam mereka. Kali ini, ancaman itu akan memaksa Dom untuk menghadapi dosa masa lalunya jika dia menyelamatkan orang-orang yang paling dia cintai. Krewnya bergabung bersama untuk menghentikan plot yang menghancurkan dunia yang diketuai oleh pembunuh yang paling mahir dan pemandu berprestasi tinggi yang pernah mereka temui: seorang lelaki yang juga kebetulan adalah saudara lelaki yang ditinggalkan Dom, Jakob (John Cena). Filem terbaru francais Fast and Furious ini dibarisi pelakon seperti Vin Diesel, yang akan meneruskan peranan utamanya sebagai Dom Toretto,  Michelle Rodriguez, Jordana Brewster, Nathalie Emmanuel, Tyrese Gibson, Ludacris dan Michael Rooker. Turut menyertai barisan pelakon adalah Charlize Theron dan Helen Mirren yang akan meneruskan peranan mereka dari filem “Fate of the Furious”. Pengarah Justin Lin kembali mengarah francais kali ini selepas menerajui 3 filem awal Fast and Furious iaitu filem ketiga sehingga keenam. Dan Casey bertindak selaku penulis skrip berdasarkan cerita dari Lin. F9 akan ditayangkan dipawagam tempatan pada 24 Jun ini.